
PORAIANI KITAP SA 


Lesson 1 

Bi’sani Mangsonga 

1. Anga bi'sa choncnga, 
Ka'sanisan ong'cnga, 
Ka'onangako angan, 
Jakkalrongjawa pangnan. 

2. Namgipamu nangrinigen, 
Tol’gipako mitchigcn ; 
Miknenggipa bisako 
Roritnja anga uko. 

3. Ma’na pa’na ka'sagen, 
U’mangko manironggcn. 
Bi'saskan’ mancngoba, 
Inchakjavva ukoba. 

4. Ang’ jong aro norangko, 
Ka'sae dilgen u’mangko, 
Gipin ripengrangnaba, 
Ka'sagcn u’mangnaba. 

Lesson 2 



Jegrika 


Changsao mantle sakgni ‘Ua matchu bima 
angnisa’ ine jegrike salsekgrikna a'bachengaha. 
Indiba uamangni indake, saksa grongo aro sak- 
gipin ki'meo rim'e, salsekgrikmitingon, sakgipin 
mandesa ua matchu bimani sokko sepe ra - 
angtokaha. 

Mandcrangni gisepo jegrikaniara uandaken 
bon'kamronga. Uni gimin an'ching jegrikna 
nancia. 

Lesson 3 



Singho aro Matchok 


Changsao okkrigipa singho mangsa tusibeeng- 
gipa mangsa sapauko nikaha. Aro ua uko 
chagopc rinvnasiengachim. Ua uochachan dal'bo 
gipa katpakangenggipa mangsa matchokko nike 
ua sapauko dongalemung matchokko rikangskaha. 
Singhoni rikangani ganrako knac sapau mikrakc- 
mung gipinchina katangaha. Singho matchokko 
sal gimik neng'bee rikangahaoba srapjajok. Uni 
gimin ua neng;a aro okkria amjac, gisiktango 
indine chanchiaha, ‘Anga angni dongalbagimin 
sapaukon cha’e rosranggcn.’ Singho sapauni 
tusiram biapona pil'baaha. Indiba re’bae nion 
sapauko nikejajok, maina uan katangsoahachim. 

Manderang basakobade an’tangtangni jako 
man’giminko chonnika; aro uamang an’tangtangni 
man'gijana mikboke uko man’na joton kaTonga; 
aro indaken an’tangtangni man’giminkon basako- 
bade gimaatsranga. An’ching an’tangtangni jako 
man’giminko chu’ongnikna aro dal’nikna nanga. 


Lesson 4 



Do’drang 


Pilak do’om ku’sik apsan ong’ja. Badiaba badi- 
aba do’oni ku’sik ro’a, gitok ro’a, aro ja’teng ro'a. 
Indake maina ong’a? Badiaba badiaba do’o dipoo 
cha’ama. U’ni gimin uarang ku’sik, gitok aro ja'teng 
ro’ako nanga. Do gep aro db’nokni ja'a dingtanga. 
Do’gepni ja’a chio jrona nama. 



GARO READER I 


5 


Lesson 5 



Gorial 


Ding'gipa a'songni chibimarango gorial bang'- 
bea. An'chingni a'soagoba Songdu chibimao 
bang'a. Gorial sal ding'ao an'chengo salbarama. 
Ia noksao an'ching salbaramenggipa gorialko nika. 
Ua ku'siktangko ku'ange chio napnasicnga. 
Manggipinko rikna mangsongengakon. Basako- 
bade gorialrang tom'dake an'chengo salbarama. 

Lesson 6 



Gisik Grigipa Do'bok Manggni 


Badiaba a'songni badiaba biapo chi ta'rake 
jokgipa aro chikol tu'gipa chiring dilsa gnang- 
chim. Ua chiringni apchongipa biap damsao 
chubegipa aro apchonbegipa jal'ang ge'sa gnang- 
chim. Ua jal'ang apchonani gimin uko malgiparang 
jatchio gronggrikode watpakgrikna man'jachim. 
Changsao gisik grigipa do'bok manggni nalsagrik- 
oni ua jal'angko malbae uni jatchio gronggrikaha. 
Uarang gaora de'gipa aro bamgrikgijagipa ong'- 
achim. Uni gimin manggnioni mangsaba an'pilna 
aikjaha. Indaken mangsara manggipinna an'tangko 

onatna sikjae jegrikc dakgrikaha aro uarang bakan 
tu'begipa chikolchi ga'akangc sripe siaha. 

Bi'sarang gaora de'gija aro jegrikgija saksa sak- 
gipinna bamgrikna>nanga. 



Gisik Gnanggipa Do'bok Manggni 

Changsao gisik gnanggipa do'bok manggniba 
gisik grigipa do'bok manggnini male dakgrike 
ga'akc sigipa apsan chubegipa aro apchonbegipa 
jal'angkon male jatchio gronggrikaha. Indiba 
uarang gisik grigipa do'bokrang gita mangsa 
manggipin baksa dakgrikgija bamgrikaha. Mangsa 
jal'ang kosako tugopaha, unon manggipin uni 
kosakkon malbate re'angchengaha. 

An'ching pangnan saksa sakgipinna ka’sagrikna 
aro bamgrikna nanga. 

Lesson 7 



Indinari Jo’ongko So’otnabe 


Rambang. Ua jo’ongko maina rim’a? 

Tonang. Iako kal e ja’mano so’ote galgcn. 

Rambang. Na’a jo’ongna, gu’knaba ka’sana 
u’ijabe; jo’ongko indake dakna nangama? 

Tonang. O ! maisa ong’ahadc, minio Bananganba 
do’pinchepko rim’c grango bijichi jotprotaha. 

Rambang. Cheche! Doorang saknaako u’ipa- 
jama? Uaranga on’tiniintiba duk sukko u’ipajama? 

Tonang. Uarang u’iengnaba donga. 

Rambang. Ua jcba ong’chong, nang’ni jakko 
bijichi jotprotodc ba nang’ni ja’ako pe’tongode 
na’ara sajawama? 

Tonang. Aiao! namen sabegen. 

Rambang. Indide jo’ongrangde sapajawama? 

Tonang. Uaranga grapjake, miksa mikoaia. 

Rambang. Mikogen, oe da'nang! Nang'ni 

saknaenba chrikmitingo chrikade chrikja, ring’asa 
ring'enga ine inode na'ara namnikgenma? 

Tonattg. Namnikjawa angade, ka’osa nanggen. 
Rambang. Indide nibo, biljak dongpagijagipa, 
ku'aganna changpagijagipa do'o aro jo'ongrangko 
indake dakode uarangde duk man'jawama? 

Tonatig. Indakode da'al intaltal indinari 
mamungkoba kal'jahejok. 


Lesson 8 



Peru 


Nibo maikai peru do'oko balangenga. Ua 
an chingni jila do‘o aro do'bokrangko nisigipa 
ong'a. Salo ua burungo donge cha'amtegipa 
do'bokko nikode, uko nachilo chikkape burung- 
china salange chike cha’ronga. Walode ua songona 

re'bac do'noloni do'o aro dogeprangko chike 
balangronga. Pringwalo ba mikka badriode saloba 
ila nokni scpango burungo donge do'orangko tima. 
Unon uchipak do'orang cha'amna re'angmanode 
ua r'ang'san uarangko chagropemung chike bal- 
anga. Peruna agre bijare aro chunaba do'orangko 
nisironga. 


Lesson 9 

Badiaba badiaba a'songrango manderangna 
altuc re'ani ma'manti cholrang donga. Indakgipa 
a'songrangni manderang jechi re'na nangoba 
nengmangijan re'na man 'a. Chel'a songchi re'na 
nangoue, manderang motor gario, rei gario, jahato 
aro acroplaneo gakate re'na man'a. Sepanggipa 
biaprangona re'na nangoba bang'a biaprangonan 
rel ramarang donga aro rel rama donggijagipa 
biaprangonara motor gario gakate re'na man'a. 
Indiba an'chingni songo indake re'ani cholrang 
bang'kuja. 

Indake ong'ani gimin manderang bang'bata 
biaprangonan ja'achisan neng'bee re'na nang- 
kuenga. Uni gimin an'chingni a'songoba altuae 
re'na man'na gita namgipa ramarangko dakna joton 
ka'na nanga. An'chingni Assam a'songoba da'ode 
adita rel aro motor ramarang dongaha. Uni gimin 

mitam biaprangode uarango gakate rc'na man'aha. 
Songjinmarango motor gari, gufc gari aro mande- 
chi salgipa garirangko jakkala. Indiba bang bata 



Re'ani Ckolrang 

biaprangon manderang ja’achisan re‘na nangeng- 
piti. Mitam biaprango matchu gario rc'na man'a. 
Indiba uan gong'rakjabea, aro unf* gakatc re'oba 
suk ong’jani gimin mitam mandcrangde ja’achi 
re'ana bate ncng'nikbata. 

Lesson 1 0 



Makkrerang 

An'chingni a'songo makkrerang bang’bea. 
Makkreni jat bang’a. Uarang burung bolgrim- 
rango donga aro ma'manti bolni biterangko cha’e 
janggi tanga. Makkrerang a’bao ma’manti ge’a- 
rangkoba cha’e bon’ata. Uni gimin manderang 
uarangko namnikjabea, aro uarangko bang’a 
cholrangchin nisia. Basakobade nol kae bang’bea 
makkrerangko rim’gopa, aro uarangko den’e gala. 
Makkrerangni gisepo dal'gipa aro chongipa jat 
donga. Chongipa jatrangoni mitamde nina 
nitobea. 


Lesson 1 1 

Bol 

Ian dal’begipa bol pangsa ong a. Iani cheksi 
aro bijakrang bijimbea. Sal ding’mitingo bolni 
ja'pango ka'sinbea, aro rona nama. Bolrang a’aoni 
bitchiko salope dal’roroa. Mitam bolrang bilsi 
ru’utbee tanga. Bilsi hajal gittamna bateba ru’ute 
tanggipa bolrangba gnang. An’chingni a’songo 
bolrang bang’a, indiba badiaba badiaba a’song- 
rango bang'breja aro badiaba badiaba biaprango 
dongjasrang. 

Bolrang anchingna cholibea. Uarangchi an - 
ching nokrangko rika. Sigimin bolrangko an ching 
am'bolna jakkala. 

Lesson 1 2 

Ripeng Chong'mot 

1. Ma'maanti bibalranga chibolrango bala, 
Boksogimgim dake nina namen nitobea, 
Bijarangba bilbaronga uarango dimna, 
Kusi ong e ma'dimemung bitchiko oppana. 

2. Ong, ong, ong ine bildingdingmaesa, 
Bilroroe kusi ong'a bitchiko opesa; 
Nitogipa bibalrangni bala bon'ahaode, 
Bilbajawa bijaranga uni ja'inanode. 

3. Uandake manderangni man'e cha mitingo, 
Pilak mande’n ripeng daka uamangko uno; 
Indioba man'e cha'a jensalo bon'anggen, 
Pilak mande’n janggilate u’mangko galchip- 

gen. 

4. Nammitingo samtangtangchi ripeng bang'- 

beoba. 

Dukni salrang sokbaode dongjawa pilakba; 
Isol saksan ripeng chongmot, Uo ka'dong- 
aibo, 

Dukni sukni salrangoba Uosa pangchakbo. 

Lesson 13 



Alabok aro Na’tokrang 


Alabok mangsa ru'uta sal intal saemung bilgria- 
ha. Ua na’tokrangko rim'e cha na amjae chi 
rikamo sal sal gopjuju dake dongaiaha. Uni indake 
dongrongako nike salsao na’tokrang uko sing’aha, 
‘Nang’ko maina maiba saa gita ba mainaba duk 
ong’a gita pangnan nika?’ Alabok aganaha, 
‘Angni dukara an’tangni giminde ong’ja, na’sim- 
angni giminsa. Maina ia na'simangni dongchak- 
enggipa chi tipchangpile sal rakchangnasienga. 
Unode na’simang pilakan sitoknasa nangaiginok. 
Indiba iani adita chel’ao namen dal’begipa aro 
tu’begipa wari damsa gnang. Na’simang da’onin 

uanona kate dongsona man ‘ode jokgenchim. In- 
dake na'simangni gimin chanchiesa angade duk 
man’enga. 

Alabokni aganako knae na'tokrang namen 
jajrengbee alaboko sing’aha, ‘Indide chingara 
maidakesa jokgen?’ Alabok aganchakaha, ‘Jokani 
mamung cholkode nikja, indiba na'simang namnik- 
ode anga na'simangko mangprakprak balange ua 
wario donena man'gen.’ Alabokni aganako na’tok- 
rang ra’chakaha. Indaken alabok salantin ua chi- 
boloni na'tokrangko mangprakprak balange adita 
chel'kalgipa ,bolo ma’bake cha’na a'bachengha, 
aro uan ka’sne ka'sne bilakrorobae an'sengaha. 

Tol'pinapgiparangna an'ching mikrakbena 
nanga. 


Lesson 14 

Man'e cha’gipa mande saksao depante sakgni 
gnangchim. Uamang’oni deokgite an'tang pagip- 
ani noko donge suk ong ako chu'ongnikjaha. Uni 
gimin ua an'tangni man'gni gamko suale on ’china 
pagipao bi’aha. Pagipa uni bi’a gita chacha dakaha. 
Unon ua an’tangni bakko ra’e song chel’achi 
re’ angaha. Ua uano ma'manti namgijako dake 
ru’utgijan an’tangni gamko bon’ataha. Unon ua 
songo karap ong'na a’bachengaha. Ua mande 

cha'asibaengaha. Uni ripengrangba uko galchip- 
tokaha. Unon ua marnung cholkoba nikjae 
mande saksao dongnapeaha, aro ua uko a'bachi 
an’tang vvakrangko nirikchina watataha. Ua pante 
a'bao mamungba cha'ani gri ong’e dongaiaha. 



Branggipa Depante 


Wakrangni cha ani bikaprangchi an'tangko ok- 
kaatna am'oba ua man'jaha. Unon ua pante 
gisiktango chanchie aganaha, ‘Apani noko 
gamnapgipa manderangan angna bate cha’aniko 
man'batenga, indiba anga iano okkrie sinasienga. 
Anga chakate angni pagipaona re anggen aro 
anga una agangen, ‘O apa, anga salgina, aro 
nang'ni nikao papko dakaha, nang'ni depante ine 
mingkuna anga kraja. Angko nang'ni gamnapgipa 

nokkol saksa gita dakbob Unon ua chakate an'tang 
pagipaona re’baaha. Pagipa uko ruuta sal intalan 
nikjaha. Da’o uni an’tangona mikkang bimang 
ong’sibee re’bapilengako niksooa ua una namen 
ka'sachakbeaha aro chel'ao niksoarion ua uona 
daariangc uko gipake ku'ditnenba noktangona 
rimbaaha. Pagipa an’tang depanteni rc’bapilani 
gimin kusi ong’e, matchu bi’sa milgipako doke 
dal’a alaniko dakaha. 


Lesson 1 5 

An’chingni a’songo ma’manti chipurang gnang. 
Uarangni giscpo chipu nokmaan dal’bata. Indi- 
ba dal’batoba uan kenbognide ong'ja; maina ua 
mandeko ramram sugipa ong’ja. Chipu nokma 
matchok, balgitchak aro gipin maburungrangkoba 
minokna man’a. Basakoba basakoba mongma 
bi’sakoba ua minoka. Man’ode mongmarangba 
uko cha'na namnikbea. Chipu nokinao bisi 
dongja. Suode uan suna bilakbegipa ong’a. Rak- 
gipa bolni bigilkoba taprappile suna man’a. Ia 
noksao matchokko minokna wenjetcnggipa chipu 
nokmako nika. Chipu nokma- an’tangni minok- 
nasigipa matburungrangko indaken wenjete nom‘- 
atchengronga; aro indake uarangni wcnjeton 
greng aro ja’tengrang bineksranga. Ka'donggipa 

manderangde chipu nokmako denTonga, aro uko 
•den'na mamungba kenani gri ; maina mande una 
boltongko on'ode ua an'tangni skoko uno gata. 

Lesson 1 <5 

Peru Raja 


Changsao peru mangsa an'tangko pilak mat- 
burungrangni raja ine mingsingataha. Aro arr- 



tangko raja ong na krara ine ma’manti kamrangchi 
mesokaha. Uni gimin matcha, mongma, mapbil, 
singho aro pilak matburungrangan raja ine uko 
olakitokaha. Indiba salsao uan pilak gipin mat- 
burungrangni raja ine olakiako man'mitingo, 
burungo adita peruskarangni mikoako knae guale 
mikoatpamanaha. Unon pilak matburungrang uko 
ramram perusan ine u’iaha aro untalan uko olaki- 
jaha aro uko raja ine manijaha. 

Saoba saoba an’tangtangani ong’a, chong’motna 
l>atc nambatgipa ong’a ine mesoka, indiba maiba 
maiba kamrangchi uatnang'ni ong’a chong’motko 
u’ina man’aia. 


Lesson 17 



Do’kru 


Do'krurang nina nitobea, aro uarangni mikoa 
knatobea. Basakoba uarangni mikoachi maiba 
chanchianiko naata; maina uarangni mikoara adita 
sinteani gnangako mesoka. Skango mechik bi’sa 
saksa ma’gipani duk on’beani gimin nokoni kate 
do’kru pilaha, aro untaltal ua salo ong’a kamkon 
minge sintee mikoronga ine A’chikrang aganronga. 

Lesson 18 



Ian do'dc bipa ong'a. Uni ki'me ro’a aro nina 
nitoa. Do'de bipa uni ki'meko badale chroka. 
Chrokmitingo uko time rinTna ba dokna man 'a; 
maina uan chrokmitingo ki’meko badale chrokani 
gimin uni mikkangchina agrc gipinrangchiniko 
mamungkoba rtiksona man'ja. Uni mit imko man- 
derang samna jakkala. Uni ki'ineko gijip daka, 
aro uni grangko leka scna kolom dake jakkala. 

Lesson 19 

Pagipa, Degipa aro Gada 

Changsao paningsa sakgni gada mang$ako palna 
ine antiona moe re*angaha. Re'angon re*angon 

ramadilo mande saksako grongaha. Ua mande 
aganaha, ‘Na'simang gisik gri. Gadako indin 
re'na on'e an'tangtangde ja‘achi re'e duk man'a.’ 
Ia katako knae budepa an'tang depanteko gadani 
kosako gakatatemung an’tanga ja'man ja*man 
re'angaha. 

Re'angon re'angon mande saksako grongtaiaha. 
Uaba depanteko aganjok, ‘Na’a an'tang gadani 
kosako gakate re‘e, an'tangni paa budepakode 
ja'achi reata iara namama?’ Indinako knaemung 
budepa kratcha'e, an'tangan gadani kosako gakate 
depanteko ja'achi re'ataha. Indake re'angon 
re'angon gipin mande saksako grongtaijok. Uaba 
budepako aganaha, ‘Na'a an'tang gadani kosako 
re'c, nang'ni depantekode ja'achi re'atna nam- 
nikama? Nang'ni depantena na'a ka'sajama?* 

Ia katako knaemung, an'tang depantekoba 
gadani kosako gakatatemung re'angjok. Uandake 
re'angon re'angon gipin mande saksako grongtaioa 
uaba aganaha, ‘0 budepa, ua gadara na'simang- 
nima?’ Budepa aganaha, ‘Oe ia gada chingnin.’ 
Unon ua aganaha, ‘Gadara chona, na'simangni 
be'en jrima. Uni gimin uara na'simangko re'bitna 
amgenma?’ Na'simangba gadako ripee niboching, 
uan jrimama jrimja?’ 

Ia katako knaemung paningsaan gadani janggil- 
oni ong'onaha. Unikoa uamang gadani ja'teng 
sambrio kae ripee jal-angko malangaha. Unon 
manderang uamang'ko ka'dingstekaha. 

Uni gimin uamang kratcha'e gadako galonate 
nokchi re'angpilaha. Unon aganaha, ‘Himangai! 
darang mandeni katako ra'e kam ka'ara gadasa 
sie gimaiaha.’ Indake uamang namen duk ong’aha. 
Uandake gisiktangchi kam ka'gija gipin mande- 
rangni katako ra'e kam ka ara choljokgijani ong'a. 

Lesson 20 

Mongma 


An'chingni a'songo mongma bang'a. An'ching 
uarangko nikronga. Ua dal'gipa matburung ong'a. 

Uo sundul donga. Uachin ua bolko pangpikna 
man*a aro chonchongipa bosturangko kolna 
man'a. Uni rnikron chona. Uo wagam ponggni 
donga, Mongmani wagam gamchatbea. Mong- 
ma bilakbegipa ong'a. 

Manderang mongmarangko rim'e jilode uarang 
mikmala. Manderang uarangko gakate re’na, sikar 
ka'na aro bosturangko gate ra'na jakkala. Iarangna 
agrcba manderang maiba maiba jrimgipa kam- 
rangko mongmarangko ka'ata. Momngma nok- 
gipana ka sana u'ia. 


Lesson 21 

Chupekgipa 

1. Chupekgipa tangkako name jakkalja. 

2. Uko altuae togina man'a. Chuni a'sel uni 
gnangrang eham'a bon a. 

3. Bilakgipa mandeba chupekode bilakja. 

4. Ua mandeskako aro rakgipa, dal'gipa 
mandekoba mande mingja. 

5. Mitam manderang chu ringani a'sel gro 
nanga, cha'na ringna chu'ongja aro kangal onga. 

6. Ua ramao gitila, je biapoba saksan tusia aro 
gro man'raka. 

7. Chupekgipa mandeni be'en an'sengrongja. 



GARO READER I 


27 


Lesson 22 



Te'gatchu 


Te'gatchu bol gipm bolrang gita aa jcja. Jco 
ge'oba ua tangaia, indiba ua a a chijirngipao nain- 
bata. A ‘a chijirngipao chagipa bol tangsima, aro 
bite nangbea. Uni biterangba daldala, indiba 
mesenga aro jo’ong cha’bea. An’chengchi pak- 
magipa a'ao chagipa bol chona aro silja. Uni 
biterangba chonchona aro nambreja. A - sal gnang- 
gipa a’ao chagipa bol silbata aro uni biterangba 
cha’na tobata. 

Maldah aro Bombayni te gatchurang cha’na toa. 
Uarangko chi’beani gimin mingsinga. Kolom 

dake ge’gipa bol bitchrioni chagipa bolna bate 
nambata aro dal’bata. Bitchrioni chagipa bol- 
rang bilsi bonga ba bilsi dokosa bite nangchenga, 
aro uarang bilsi rirute tanga. Kolom dake ge*gipa 
bol dal'dalbatgipa biterangko nangna man’na gita 
balchengani bilsio uni bibalrangko ake galtokode 
nama. 

A’kol tu*e cho'enba a*ki baksa a*salko brine 
geode bol dabningbata. Uarangni ja'dilrang aro 
cheksirang peng’patgrike pangsa panggipinni dal*- 
gniko champcngna man’jana gita te'gatchu bi*- 
sarangko mik kolgrik ba mik kolgrik bonga chel*- 
grike ge'na nanga. 

Ja'pango burung dikpripode, ong'jaoba uno 
jabol bang*beode, bol silja aro bite nangbreja. Ua 
bite nangoba uni biterang chonchona. Ja'pangko 
badita taria inditan biterangba dabdala, nam- 
nama aro chi*a. 


Lesson 23 

An’chik a*songoba narangrang bang’a. Uarangko 
mitamrang amrik minga aro mitamrang tetol 
minga. Indiba da’ororo Achikrang uko komila lebu 
mingbata. Khasi aro Jaintia Hillsni narangrang 
nama. Maina uarangni bigil ba’a aro simila, 
cha’oba uarang chi*a aro su'ua. Uarangni be*enni 
birimantion bitchi gapa. Rong‘chun aro rong’rik- 
kak a*6te gnanggipa a'ao aro mikka waronggipa 

biaprango narang silbata. June jaoni September 
jaona kingking narangrangko ge'ani nambatgipa 
somoe ong‘a. Uko ge'nasion mik gni ba mik gitam 
apale aro mik samang tu'e a'kolko cho'chengna 



Narang 


nanga. Unikoa do'bok ba mes ki'ini a'sal aro 
grengrangko dane a'kolko dappilenba uno ge'na 
nama. Ja'pango grengrangko donode bol silbata, 
aro uni biteba chi'bata. Bijakko jo'ong cha'baeng- 
ode. Tarpin (Turpentine) toko pilakon satkikidap- 
na nanga. Unon pilak jo'ongrang kata. September 
jao boloni mik gni apale ja'pangko cho'wihvile, 
sal chi'bongana kingking, pilak ja'dil su'bragipa- 
rangko naate donna nanga. Sal childoko do'bok 
ki'i, natok soa, na'kam aro grengrangko a'a baksa 
brine dappile donna nanga. Bite nangkario 
antiprak changprak chi rurongna nanga. Narang 
bitchrioniko ge'ana bate bol namaoniko kolom 
dake ge'an nambata. Maina basakoba basakoba 
bitchrioni chagipa bolrang namja, aro uni bite- 
rangba dingtang ong'a. June aro August jarango 
kolom ratna man 'ode nambata. 

Lesson 24 



Mapbil 


Airchingni a'songo mapbil jat gni donga. Ua- 
rang mapbilwak aro mapbil sarang ong'a. Map- 
bilwakara wak gita dakanga. Uan gisima aro jat 
gnini gisepo dal'bata aro uni ka'bako ontisa gipok- 
aba donga. Mapbil sarangara gitchakmranga 
aro uni ka'bako gipoka dongja. Ia jat gnini giscp- 
o mapbil sarangan ka'namjabatgipa ong’a. 
Mitam manderang matchana bate mapbilnan 
kenbata. Matcha mandeko chikode ua uko si- 
srange chika, indiba mapbil mandeko chikode ua 
uni mikkang bimangkosa ong'siate donangrong- 
bata; maina ua mandeko chikon uni sko aro mik- 
kangkosa chikrongbata . Mapbilrang manderangni 
a'baoni me'rakku aro te'eko cha'e rusirongbata. 

Lesson 25 

Katsusaa 

Bi'sarang katsusae rona namnika. Katsusarong- 
ani he'enko adita ranta ka ani aro bilakatni ong'a. 



Basakoba basakoba maniani aro susaani salrango 
manderangko katsusaatronga aro amgiparangoni 
sak gni ba sak gittamna boksisrangko on’ronga. 

Ia noksao an'ching adita bi'sarangni katsusaeng- 
ako aro uamang’ni giseponi saksani nisanona 
soknasiengako nika. 

Lesson 26 

An'tale Dongani 

Be'eno an'chinek nangoda an'chingni be'enrang 
scenga aro an'sengna man'ja. Auode be'enni 
moclarang tala. Uni gimin an'ching pangnan 
aue an'tangtangni bcenrangko rongtale rakina 
nanga. An'ching an'chingni ba'rarangkoba pang- 
nan su'e rongtale rakina nanga; maina ba'rarang- 
ko pangnan su'e rongtale rakijaode uarangba 
seenga aro an'chingko saata. 

An'ching ja'skil jakskilrangkoba pangnan rate 
rongtale rakina nanga. An'ching jakskilrangko 
ratrongna simsakjaode uarango moelarang gisime 
skonge donga aro uarangko an'ching cha'anirang- 
ko cha'ao cha'chapmanode an'ching ma'manti 
saanirangko man'na ama. Pringanti an'ching 
miksuna aro wagam natnaba gualna nangja. 

Lesson 27 

Zelly aro Nonee 

Zelly: Sari, nibo da'o sal ka’sinangengaha. Ha»> 
an ching a'bachi rona aro rimitchipchip nito- 
gipa a'barangko nie katchana. Atamo an'ching 
adita bibalrangko ra e re'bapilna. 

Nonee: Inghing, anga nang baksa da’o rona 
man’jawa; sal salniangengaha. Adita ja’mano 
skulni somoe ong’ginok. Uni gimin kratcha’ako 
man'jana gita, anga an 'tang lessonrangko tarisona 
nanga. 

Zelly: Sal sal maina skulchi re’a aro maina 
kratcha’ako man’a? 

Nonee: Knabo, sari, anga skulni katako nang’na 
adita agangen. Sagipa kontako dokon bi’sarang 
pilakan skulona soktokna nanga. Gnigipa kontako 
dokan baksa skigipa re’bae skulona napa. Unon 
pilak bi’sarangan rang’san chadenge skigipako 
salam ka’a. Unikoa tomtom asongtokchina skigipa 
bi'sarangko geeta aro bi’sarang pilakan skulona 
re’batokama re’batokja uko u’ina bi’sa sakantini 
bimungkon minge okama. Uni ja’mano skigipa 
classrangko ra*a. Basakoba basakobade lesson* 
tangtangna simsakgijagipa bi’sarang sastiko man’a. 
Class ra’e matchotahaon bi’sarang antangtangni 
slate, pencil aro pilak ki’taprangko tarie mikkang- 

tangtango dona aro skigipani chadengna ge eton 
bi'sarang pilakan chadenga. Skul watnasion bi - 
sarang pilakan skuloni riting riting dake noktang- 
tongchina re’ongkata. 

Zelly : Indide anga basakoba nang baksa skulchi 
re'e nigen. 

Nonee: Re’e nipabo sari, anga kusi ong begen; 
skigipaba namnikbegen. Aiao! anga konta doka 
gita sring sring knaenga. Renahane, sari dongbone. 

Indine Nonee saritang Zellyko wate skulchina 
re'angaha, maina ua namgipa aro bimchipgipa 
bi'sa ong’achim. 

